**TEHNISKĀ SPECIFIKĀCIJA**

1. Piedāvājuma tāmēm jāatbilst LBN 501-17 “Būvizmaksu noteikšanas kārtība”.
2. Pirms uzsākt darbus, izpildītājam ir jāparaksta „Būves vietas nodošanas - pieņemšanas akts periodiskās uzturēšanas darbiem”.
3. Darbi un materiāli - atbilstoši "Ceļu specifikācijas 2017" prasībām.
4. Rakšanas atļauju (nepieciešamības gadījumā) ir jāizņem būvuzņēmējam saskaņa ar Daugavpils pilsētas teritorijas saistošiem noteikumiem Nr. 23 „Inženierkomunikāciju un transporta būvju aizsardzības noteikumi” no 2013.gada 10.oktobra.
5. Minimāla asfaltbetona masas temperatūra iestrādes laikā nedrīkst būt zemāka par 140 C, atbilstoši „Ceļu specifikācijas 2017”.
6. Transportēšana termokonteineros, nepieļaujot asfaltbetona masas segregāciju un temperatūras samazināšanos.
7. Būvuzņēmējam jāizvērtē materiāla pievešanas metodes, nebojājot iestādes teritorijas labiekārtojuma elementus.
8. Būvdarbus ir jāplāno un jāveic tā, lai netiktu traucēts iestādes darbs un tiktu nodrošināta tās darbības nepārtrauktība.
9. Ja būvdarbu veikšanas laikā Būvuzņēmēja darbības vai bezdarbības rezultātā būvkonstrukcijām vai inventāram, kur tiek veikti remontdarbi, radušies bojājumi, Būvuzņēmējs tos novērš par saviem līdzekļiem vai atlīdzina Pasūtītājam nodarītos materiālos zaudējumus.
10. Būvdarbu uzsākšanas termiņš: 14 (četrpadsmit) dienas no līguma parakstīšanas dienas.
11. Būvdarbu izpildes termiņš: 4 (četri) mēneši no līguma parakstīšanas dienas.
12. Būvdarbu garantijas laiks: 5 (pieci) gadi no nodošanas – pieņemšanas akta abpusējas parakstīšanas dienas.

**Sagatavoja:**

Daugavpils pilsētas Izglītības pārvaldes būvinženieris *(personiskais paraksts)* V.Kalniņš